JKN ออกหุ้นกู้ 400 ลบ. ชูดอกเบี้ย 7% ขายสถาบัน-รายใหญ่ นำเงินลงทุนธุรกิจ
JKN ออกหุ้นกู้ 400 ลบ. อายุ 2 ปี ชูดอกเบี้ย 7% เสนอขายนักลงทุนสถาบัน-รายใหญ่ 7-9 พ.ค.นี้ ระดมทุนใช้เป็นเงินหมุนเวียน-ลงทุนธุรกิจ
JKN ออกหุ้นกู้ 400 ลบ. อายุ 2 ปี ชูดอกเบี้ย 7% เสนอขายนักลงทุนสถาบัน-รายใหญ่ 7-9 พ.ค.นี้ ระดมทุนใช้เป็นเงินหมุนเวียน-ลงทุนธุรกิจ
2 ต.ค. 2562

บริษัท เจเคเอ็น โกลบอล มีเดีย จำกัด (มหาชน) หรือ JKN ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562 มูลค่าไม่เกิน 400 ล้านบาท อายุ 2 ปี ครบกำหนดไถ่ถอน พ.ศ. 2564 อัตราดอกเบี้ยคงที่ร้อยละ 7 ต่อปี ชำระดอกเบี้ยทุก ๆ 3 เดือน ตลอดอายุหุ้นกู้ ทั้งนี้ ไม่มีการจัดอันดับเครดิตหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 7-9 พ.ค.นี้ มีบล.คิงส์ฟอร์ด เป็นผู้จัดการการจัดจำหน่ายหุ้นกู้
ทั้งนี้บริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ เพื่อใช้เป็นเงินทุนหมุนเวียนในการดำเนินงาน และใช้ในการลงทุนในธุรกิจที่ดำเนินการอยู่ในปัจจุบัน ซึ่งคาดว่าจะนำเงินที่ได้จากการเสนอขายหุ้นกู้ครั้งนี้ทั้งจำนวนไปใช้ในการดำเนินการดังกล่าวภายในปี 2562